钦定古今图书集成/明伦汇编/家范典/第095卷 > 《邶风绿衣四章》
## 钦定古今图书集成/明伦汇编/家范典/第095卷 > 《邶风绿衣四章》

庄公惑于嬖妾夫人，庄姜贤而失位，故作此诗。言“绿衣” 、“黄里” ，以比贱妾尊显而正嫡幽微，使我忧之，不能自已也。

绿兮衣兮，绿衣黄里。心之忧矣，曷维其已。

绿兮衣兮，绿衣黄裳。心之忧矣，曷维其亡！

绿兮丝兮，女所治兮。我思古人，俾无訧兮。

“𫄨兮绤兮，凄其以风。”我思古人，实获我心。